**Likumprojekta „Grozījumi Korupcijas novēršanas un apkarošanas biroja amatpersonu izdienas pensiju likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Likumprojekts „Grozījumi Korupcijas novēršanas un apkarošanas biroja amatpersonu izdienas pensiju likumā” (turpmāk – likumprojekts) sagatavots atbilstoši Ministru kabineta 2012.gada 2.oktobra sēdes protokola Nr.54 6§ noteiktajam. Lai nodrošinātu izdienas pensijas saņēmēja apliecības izsniegšanu visiem izdienas pensionāriem, Korupcijas novēršanas un apkarošanas birojam dots uzdevums sagatavot un līdz 2013.gada 1.februārim iesniegt izskatīšanai Ministru kabinetā likumprojektu par grozījumiem Korupcijas novēršanas un apkarošanas biroja amatpersonu izdienas pensiju likumā (turpmāk – Izdienas pensiju likums). |
| 2. | Pašreizējā situācija un problēmas |  2011.gada 1.janvarī stājās spēkā grozījumi Izdienas pensiju likumā, kas paredz, ka funkcijas, kas saistītas ar izdienas pensijas piešķiršanu, tiek nodotas Labklājības ministrijas pārraudzībā esošajai iestādei - Valsts sociālās apdrošināšanas aģentūrai (turpmāk – VSAA). Ministru kabineta 2010.gada 21.decembra noteikumi Nr.1159 „Kārtība, kādā piešķir un izmaksā izdienas pensijas Korupcijas novēršanas un apkarošanas biroja amatpersonām” paredz, ka lēmumu par izdienas pensijas piešķiršanu vai par atteikumu piešķirt izdienas pensiju, ja nav ievērotas [Izdienas pensiju likumā](http://www.likumi.lv/doc.php?id=19650) un šajos noteikumos minētās prasības, VSAA pieņem un paziņo izdienas pensijas pieprasītājam Administratīvā procesa likumā noteiktajā termiņā un kārtībā. No minētā izriet, ka šis lēmums ir vienīgais dokuments, kas apliecina, ka persona ir izdienas pensijas saņēmējs. Savukārt likuma „Par valsts pensijām” 11. panta piektā daļa paredz, ka personām, kurām piešķirta vecuma pensija, VSAA Ministru kabineta noteiktajā kārtībā izsniedz pensijas saņēmēja apliecību.  Veids kā izdienas pensijas saņēmējam apliecināt savu statusu ir VSAA izsniegtā lēmuma uzrādīšana, taču šī lēmuma nēsāšana ir nepraktiska, jo tas ir uz A4 formāta lapas noformēts dokuments, kas nav paredzēts ikdienas lietošanai. Turklāt tirdzniecības vietas vai aptiekas pārdevējam ir jāvelta papildus laiks, lai izlasītu minēto lēmumu, kā arī papildus pārliecinātos par lēmuma uzrādītāja identitāti, pieprasot izdienas pensijas saņēmēja personu apliecinošu dokumentu un salīdzinot personas datus ar lēmumā norādītajiem, ja uzrādot izdienas pensijas saņēmēja apliecību, kurā ir personas fotogrāfija, tas nevienam nekādu slogu neradītu. Ņemot vērā minēto, Izdienas pensiju likumā ir nepieciešams izdarīt grozījumus, kas paredz vienotu izdienas pensijas saņēmēja apliecības izsniegšanas un anulēšanas kārtību izdienas pensijas saņēmējiem. |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība |  Likumprojekts paredz papildināt Izdienas pensiju likumu ar jaunu pantu, paredzot, ka izdienas pensijas saņēmējam izsniedz izdienas pensijas saņēmēja apliecību, kā arī deleģējumu Ministru kabinetam noteikt izdienas pensijas saņēmēja apliecības izsniegšanas un anulēšanas kārtību un izdienas pensijas saņēmēja apliecības paraugu. Vienlaikus likumprojektā paredzēts papildināt likuma pārejas noteikumus, nosakot jaunā panta spēkā stāšanās termiņu. Likumprojekts atrisinās 2.punktā minētās problēmas. |
| 5. | Projekta izstrādē iesaistītās institūcijas | Korupcijas novēršanas un apkarošanas birojs, Valsts sociālās apdrošināšanas aģentūra. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar |
| 7. | Cita informācija | Projekts šo jomu neskar |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Likumprojekts sadaļā par izdienas pensijas saņēmēja apliecības izsniegšanu attiecas uz Korupcijas novēršanas un apkarošanas biroja amatpersonām, kurām tiks piešķirta izdienas pensija. 2014. un 2015.gadā iespējams 1 persona, 2016.gadā – 2 personas. Šobrīd nevienai Korupcijas novēršanas un apkarošanas biroja amatpersonai atbilstoši Izdienas pensiju likumam nav piešķirta izdienas pensija. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar |
| 3. | Tiesiskā regulējuma finansiālā ietekme | Projekts šo jomu neskar |
| 4. | Tiesiskā regulējuma nefinansiālā ietekme | Izsniedzot personai, kura saņem izdienas pensiju, izdienas pensijas saņēmēja apliecību, tiks nodrošināta vienlīdzīga attieksme pret pensijas saņēmējiem, kuriem pensija piešķirtasaskaņā arlikumu „Par valsts pensijām”, radot iespēju, uzrādot apliecību, saņemt atlaides aptiekās medikamentu iegādei, lētāk iegādāties pārtikas produktus, kad veikalos tiek rīkotas akcijas pensionāriem, un izmantot citas iespējas, ko privātais sektors piešķir tiem. |
| 5. | Administratīvās procedūras raksturojums | Projekts šo jomu neskar |
| 6. | Administratīvo izmaksu monetārs novērtējums | Projekts šo jomu neskar |
| 7. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2013 | Turpmākie trīs gadi (tūkst. latu) |
| 2014 | 2015 | 2016 |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi |   |   |   |   |   |
| 1.2. valsts speciālais budžets | apakšprogramma „Valsts sociālās apdrošināšanas aģentūras speciālais budžets” - Ls 9593,2 tūkst. | 0 | 0 | 0 | 0 |
| 1.3. pašvaldību budžets |  |  |  |  |  |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets |  |  |  |  |  |
| 2.2. valsts speciālais budžets | apakšprogramma „Valsts sociālās apdrošināšanas aģentūras speciālais budžets ”- Ls 9734,4 tūkst. | 0 | 0 | 0 | 0 |
| 2.3. pašvaldību budžets |  |  |  |  |  |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets |  |  |  |  |  |
| 3.2. speciālais budžets | Ls 141,2 tūkst. | 0 | 0 | 0 | 0 |
| 3.3. pašvaldību budžets |  |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|   |   |   |   |
|   |   |   |   |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets |  |  |  |  |
| 5.2. speciālais budžets | 0 | 0 | 0 | 0 |
| 5.3. pašvaldību budžets |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Saskaņā ar Valsts sociālās apdrošināšanas aģentūras sniegto informāciju vienas pensijas saņēmēja apliecības izgatavošanas izmaksas ir 0,08 Ls.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdienas pensijas saņēmēja apliecību izgatavošanas izdevumi ir nelieli un tos ir iespējams segt esošo līdzekļu ietvaros. Izdevumus izdienas pensijas saņēmēja apliecību izgatavošanai, atbilstoši Labklājības ministrijas sniegtajai informācijai, ir iespējams segt no Valsts sociālās apdrošināšanas aģentūras valsts sociālās apdrošināšanas speciālā budžeta izdevumiem apakšprogrammas 04.05.00. ietvaros, pārgrupējot izdevumus. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Pēc likumprojekta pieņemšanas Saeimā būs nepieciešams veikt grozījumus Ministru kabineta noteikumos Nr.46 „Izdienas pensijas saņēmēja apliecības izsniegšanas kārtība”, kuru sagatavošanu nodrošinās Labklājības ministrija, nosakot izdienas pensijas saņēmēja apliecības izsniegšanu Korupcijas novēršanas un apkarošanas biroja amatpersonu izdienas pensiju saņēmējiem, kā arī kārtību, kādā risināma situācija, kad personai tiek pārtraukta izdienas pensijas izmaksa, ja izdienas pensijas saņēmējs no jauna uzsāk dienestu (darbu) amatā, kas dod tiesības uz izdienas pensiju, vai saņem bezdarbnieka pabalstu. |
| 2. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un šīs līdzdalības rezultāti** |
| 1. | Sabiedrības informēšana par projekta izstrādes uzsākšanu | Sabiedrība par likumprojektu tiks informēta ar oficiālo publikāciju laikrakstā „Latvijas Vēstnesis” tīmekļa vietnē [www.likumi.lv](http://www.likumi.lv), kur jebkura persona varēs ar tiem iepazīties. Sabiedrība tiks informēta par likumprojekta izstrādi, izsludinot to Valsts sekretāru sanāksmē. |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Saeimas un ekspertu līdzdalība | Projekts šo jomu neskar |
| 5. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| Projekts šo jomu neskar |

Ministru prezidents V.Dombrovskis

Vizē: Korupcijas novēršanas un apkarošanas biroja

priekšnieks J.Streļčenoks

08.04.2013. 09:23

1106

I.Draveniece

67356137, ilze.draveniece@knab.gov.lv